Mikroorganismerne 87 



dende Planter med Proteinstof, medens Størstedelen af de grønne Plan- 

 ter ellers er henvist til at optage uorganisk bundet Kvælstof (Nitrater, 

 undertiden Ammoniaksalte) gennem Rødderne, og tillige efter andre 

 Teorier — hvortil dog endnu kun et Mindretal af Forskere har sluttet 

 sig — gennem Planternes Blade fra Luften som frit Kvælstof. Der vil 

 senere blive Lejlighed til at komme noget nærmere ind herpaa. 



Medens Syntheserne af de Stoffer, som Mikroorganismerne benytter 

 til Opbygning af deres Legeme, er endoiherme Processer, d. v. s. kemiske 

 Processer, hvortil der paa en eller anden Maade maa tilføres Energi 

 (Varmeenergi, Lysenergi, kemisk Energi osv.) udefra, er derimod Dan- 

 nelsen af de Stoffer, der fremkommer som Slutningsprodukter af Enzy- 

 mernes Virksomhed, exotherme Processer, d. v. s. de er ledsaget af en 

 Energiudvikling (Varmeudvikling eller andet). I mange Tilfælde er man 

 tilbøjelig til at slutte, at disse energiudviklende Processer foregaar 

 netop for at skaffe Mikroorganismerne den Energi, som de 

 har Brug for til deres Livsvirksomhed, medens de grønne Plan- 

 ter faar Energien meddelt gennem Sollyset. 



Andre Forskere antager derimod, at de af Mikroorganismerne frem- 

 bragte Spaltningsprodukter ganske vist er fremkommet under Energi- 

 udvikling, men at Formaalet ved deres Dannelse dog er et andet end 

 at frembringe Energi til Brug for Mikroorganismerne. Spaltningsproduk- 

 teme er efter denne Hypothese et Vaaben i Kampen mod andre kon- 

 kurrerende Arter Mikroorganismer, der ellers vilde æde det samme 

 Foder og formere sig i de samme Omgivelser. Det frembragte Stof kan 

 ganske vist i Overmaal ogsaa være skadelig for Frembringeren, men 

 taales dog i Reglen langt bedre af den end af andre Organismer, som 

 den maa konkurrere med. Som Eksempel herpaa kan anføres, at der 

 ved Virkning af forskellige Organismer paa organisk Stof kan opstaa 

 Gæringsprodukterne Alkohol, Eddikesyre og Smørsyre ^0^ 



Frembringeren Andre Organismers Virksomhed 



taaler: hæmmes eller forhindres ved: 



Alkohol 10—18 % 4—10 % 



Eddikesyre 4 — 6 - 0,25 — 1 



Smørsyre over 1 - 0,5 - 



Herefter synes det at være givet, at Gæringsprodukterne frembringes 

 af de paagældende Mikroorganismer som et Vaaben eller Forsvarsmid- 

 del i Kampen for Tilværelsen, altsaa saa at sige i rent egoistisk For- 

 maal. Men Forholdet ved andre Processer, hvori Mikroorganismer er 

 virksomme, kan dog vække Betænkeligheder ved en saadan Antagelse. 

 Saaledes frembringer Svovlbakterier og Salpeterbakterier Sulfater og 



